Zmluva

o poskytovaní pracovnej zdravotnej služby

*uzatvorená v zmysle ust. § 269 ods. 2 a nasl. zák. č. 513/1991 Zb. v znení neskorších predpisov - Obchodného zákonníka*

medzi:

Obchodné meno: Stredoslovenská distribučná, a.s.

Sídlo: Pri Rajčianke 2927/8, 010 47 Žilina

Zapísaný v: Obchodnom registri Okresného súdu Žilina,

oddiel: Sa, vložka č.: 10514/L

Konajúca prostr.: Ing. František Čupr, MBA, predseda Predstavenstva SSD,a.s.

Mgr. Michal Moško, MBA, podpredseda Predstavenstva SSD, a.s.

Kontaktná osoba: pre veci zmluvné: Ing. Katarína Michalčíková, nákupca v odbore Nákup služieb

pre veci technické: Ing. Nataša Belová, vedúca odboru BOZP a Environment

Bankové spojenie: VÚB, a.s.

Číslo účtu: 2143550551/0200

IBAN: SK44 0200 0000 0021 4355 0551

IČO: 36 442 151

DIČ: 2022187453

IČ DPH: SK 2022187453

(ďalej len „Objednávateľ“)

a

Obchodné meno:

Sídlo:

Zapísaný v:

Konajúca prostr.:

Kontaktná osoba:

Bankové spojenie:

Číslo účtu:

IČO:

DIČ:

IČ DPH:

(ďalej len „Poskytovateľ“ alebo „PZS“)

(ďalej Objednávateľ a Poskytovateľ spoločne aj ako „zmluvné strany“)

**I.**

**Všeobecné ustanovenia**

1. Poskytovateľ je právnická osoba, ktorá na základe povolenia na poskytovanie zdravotnej starostlivosti vydaného Ministerstvom zdravotníctva Slovenskej republiky a oprávnenia na vykonávanie činností pracovnej zdravotnej služby vydaného Úradom verejného zdravotníctva Slovenskej republiky pod č. [●]v súlade s touto zmluvou bude poskytovať Objednávateľovi činnosti pracovnej zdravotnej služby podľa zákona č. 355/2007 Z. z. o ochrane, podpore a rozvoji verejného zdravia v znení neskorších predpisov (ďalej len ako „**Zákon**“), v spojení s ustanoveniami vyhlášky Ministerstva zdravotníctva Slovenskej republiky č. 208/2014 Z. z. o podrobnostiach o rozsahu a náplni výkonu pracovnej zdravotnej služby, o zložení tímu odborníkov, ktorí ju vykonávajú, a o požiadavkách na ich odbornú spôsobilosť (ďalej len ako „**Vyhláška**“).
2. Poskytovateľ poskytuje Objednávateľovi pracovnú zdravotnú službu ako odbornú poradenskú službu v oblasti ochrany zdravia pri práci tým, že vykonáva zdravotný dohľad pre zamestnancov Objednávateľa a poskytuje odborné a poradenské činnosti Objednávateľovi na plnenie jeho povinností podľa § 30 ods. 1 písm. a) až d), f), l) až n) Zákona. Objednávateľ prostredníctvom Poskytovateľa zabezpečuje primárnu starostlivosť o zdravie zamestnancov na pracovisku, pričom jeho hlavným cieľom je prevencia chorôb z povolania a prevencia pracovných úrazov a udržanie pracovnej a funkčnej spôsobilosti zamestnancov v priebehu ich zamestnania.
3. Činnosti pracovnej zdravotnej služby podľa bodu 2 tohto článku zahŕňajú najmä:
4. dohľad nad pracovnými podmienkami,
5. posudzovanie zdravotnej spôsobilosti zamestnancov na prácu výkonom lekárskych preventívnych prehliadok vo vzťahu k práci,
6. poradenstvo zamerané na ochranu zdravia pri práci a predchádzanie vzniku chorôb z povolania a ochorení súvisiacich s prácou.
7. Objednávateľ je právnická osoba, ktorá zamestnáva zamestnancov, má zákonom uloženú povinnosť sústavne zaisťovať bezpečnosť a ochranu zdravia zamestnancov pri práci a na ten účel vykonávať potrebné opatrenia vrátane zabezpečovania prevencie, potrebných prostriedkov a vhodného systému na riadenie ochrany práce a má záujem na tieto účely zabezpečiť pracovnú zdravotnú službu práve prostredníctvom Poskytovateľa.

**II.**

# Predmet zmluvy

1. Poskytovateľ sa zaväzuje vykonávať pre Objednávateľa pracovnú zdravotnú službu v rozsahu a za podmienok dojednaných v tejto zmluve a s poukazom na príslušné ustanovenia Zákona, a to takým spôsobom (v rámci právnej úpravy zakotvenej Zákonom a touto zmluvou), aby boli naplnené povinnosti Objednávateľa na úseku zabezpečovania pracovnej zdravotnej služby v podmienkach Objednávateľa.
2. Poskytovateľ sa zaväzuje, že
3. pracovnú zdravotnú službu pre zamestnancov, ktorí vykonávajú prácu zaradenú do prvej kategórie alebo druhej kategórie, bude vykonávať v rozsahu uvedenom v § 30ab Zákona,
4. pracovnú zdravotnú službu pre zamestnancov, ktorí vykonávajú prácu zaradenú do tretej kategórie alebo štvrtej kategórie, bude vykonávať v rozsahu uvedenom v § 30ad Zákona.

**III.**

**Špecifikácia poskytovaných služieb**

1. Vecná špecifikácia činností pracovnej zdravotnej služby, ktorých poskytovanie Objednávateľovi je predmetom plnenia Poskytovateľa vo vzťahu k zamestnancom vykonávajúcim práce kategórie 1 a 2 je nasledovná:
2. posudzuje zdravotné riziko z expozície faktorom práce a pracovného prostredia a na základe tohto posúdenia vypracuje pre Objednávateľa posudok o riziku s kategorizáciou prác z hľadiska zdravotného rizika; ak posudzuje zdravotné riziko podľa § 30 ods. 1 písm. c) Zákona a nezistí zmenu pracovných podmienok, ktorá by mohla mať vplyv na mieru zdravotného rizika alebo kategóriu práce z hľadiska zdravotného rizika, vypracuje pre Objednávateľa písomný záznam o posúdení rizika,
3. navrhuje Objednávateľovi opatrenia na zníženie alebo odstránenie zdravotného rizika a upozorňuje ho na prácu so zvýšenou mierou zdravotného rizika,
4. poskytuje Objednávateľovi a zamestnancom poradenstvo zamerané na

1. plánovanie a organizáciu práce a odpočinku zamestnancov vrátane usporiadania pracovísk a pracovných miest a spôsob výkonu práce z hľadiska ochrany zdravia,

2. ochranu zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,

3. ochranu pred chorobami z povolania a ochoreniami súvisiacimi s prácou,

1. zúčastňuje sa na

1. zlepšovaní pracovných podmienok a na vyhodnocovaní nových zariadení a technológií z hľadiska ochrany zdravia,

2. organizovaní vzdelávania vybraných zamestnancov na poskytovanie prvej pomoci alebo vzdelávaní vybraných zamestnancov na poskytovanie prvej pomoci podľa osobitného predpisu,

1. spolupracuje s Objednávateľom pri poskytovaní informácií zamestnancom, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómie,
2. vykonáva lekárske preventívne prehliadky vo vzťahu k práci na účel posudzovania zdravotnej spôsobilosti na prácu, ak je lekárom poskytujúcim zdravotnú starostlivosť v špecializačnom odbore všeobecné lekárstvo, špecializačnom odbore klinické pracovné lekárstvo a klinická toxikológia, špecializačnom odbore pracovné lekárstvo alebo v špecializačnom odbore služby zdravia pri práci.
3. Vecná špecifikácia činností pracovnej zdravotnej služby, ktorých poskytovanie Objednávateľovi je predmetom plnenia Poskytovateľa vo vzťahu k zamestnancom vykonávajúcim práce kategórie 3 a 4 je nasledovná:
4. posudzuje zdravotné riziko z expozície faktorom práce a pracovného prostredia a na základe tohto posúdenia vypracuje pre Objednávateľa posudok o riziku s kategorizáciou prác z hľadiska zdravotného rizika; ak posudzuje zdravotné riziko podľa § 30 ods. 1 písm. c) Zákona a nezistí zmenu pracovných podmienok, ktorá by mohla mať vplyv na mieru zdravotného rizika alebo kategóriu práce z hľadiska zdravotného rizika, vypracuje pre Objednávateľa písomný záznam o posúdení rizika,
5. vypracuje prevádzkový poriadok z hľadiska ochrany a podpory zdravia zamestnancov, ktorí vykonávajú prácu zaradenú do druhej kategórie, tretej kategórie alebo štvrtej kategórie v zmysle platných právnych predpisov (§30 ods. 1 písm. i) 355/2007),
6. vypracováva návrh na zmenu alebo vyradenie prác z tretej kategórie alebo štvrtej kategórie,
7. v spolupráci s objednávateľom každoročne vypracuje  k 31. decembru informáciu o výsledkoch posúdenia zdravotného rizika a opatreniach vykonaných na ich zníženie alebo odstránenie na pracoviskách, na ktorých zamestnanci vykonávajú prácu zaradenú do tretej kategórie alebo štvrtej kategórie, vrátane počtu zamestnancov, ktorí vykonávajú rizikovú prácu, a hodnotenia zdravotného stavu zamestnancov vo vzťahu k práci a do 15. januára nasledujúceho roka ju predložiť príslušnému orgánu verejného zdravotníctva (§30 ods. 1 písm. l) 355/2007),
8. navrhuje Objednávateľovi opatrenia na zníženie zdravotného rizika alebo odstránenie zdravotného rizika,
9. vykonáva lekárske preventívne prehliadky vo vzťahu k práci na účel posudzovania zdravotnej spôsobilosti na prácu,
10. poskytuje Objednávateľovi a zamestnancom poradenstvo zamerané na

1. plánovanie a organizáciu práce a odpočinku zamestnancov vrátane usporiadania pracovísk a pracovných miest a spôsobu výkonu práce z hľadiska ochrany zdravia,

2. ochranu zdravia pred nepriaznivým vplyvom faktorov práce a pracovného prostredia alebo technológií, ktoré sa používajú alebo plánujú používať,

3. ochranu pred chorobami z povolania a ochoreniami súvisiacimi s prácou,

1. zúčastňuje sa na

1. zlepšovaní pracovných podmienok a na vyhodnocovaní nových zariadení a technológií z hľadiska ochrany zdravia,

2. činnostiach spojených so zaraďovaním zamestnancov na pracovnú rehabilitáciu,

3. rozboroch pracovnej neschopnosti, chorôb z povolania, podozrení na choroby z povolania a ochorení súvisiacich s prácou,

4. organizovaní prvej pomoci pri ohrození života alebo zdravia zamestnancov,

5. organizovaní vzdelávania vybraných zamestnancov na poskytovanie prvej pomoci alebo vzdelávaní vybraných zamestnancov na poskytovanie prvej pomoci podľa osobitného predpisu,

6. zabezpečovaní rekondičného pobytu,

7. aktivitách v rámci dní BOZP

1. spolupracuje s Objednávateľom pri poskytovaní informácií zamestnancom, vzdelávania a výchovy v oblasti ochrany a kladného ovplyvňovania zdravia, hygieny, fyziológie, psychológie práce a ergonómie.

3. Poskytovateľ sa zaväzuje vykonávať pre Objednávateľa :

* + - 1. povinné LPP, vyplývajúce zo všeobecne záväzných právnych predpisov. Stanovenie záväzného rozsahu LPP k pracovným podmienkam, pričom LPP jedného zamestnanca u viacerých odborných lekárov bude realizovaná počas jedného pracovného dňa okrem výnimočných prípadov (pri potrebe mimoriadneho vyšetrenia, ktoré nebolo súčasťou plánovanej LPP, ďalej pri náhlej neprítomnosti lekára – PN, dovolenka). Poskytovateľ musí zabezpečiť termín na výkon LPP do 5 pracovných dní od prijatia požiadavky na LPP od objednávateľa, ak sa obe strany nedohodnú inak.
      2. systém LPP s dostatočnou kapacitou lekárov. Zber údajov – množstvo uskutočnených LPP, vrátane menného zoznamu zamestnancov, nastavenie systému spätnej väzby o kvalite vykonávaných LPP. Sledovanie periodicity LPP a elektronická notifikácia blížiacich sa termínov LPP.
      3. očkovanie, ak je to potrebné v zmysle posúdenia zdravotných rizík, a/alebo kedykoľvek na základe požiadavky Objednávateľa. Objednávateľ je oprávnený požadovať len samotný výkon očkovania bez zakúpenia vakcíny priamo od Poskytovateľa.
      4. pravidelné informovanie o zmenách legislatívy a dopadoch na rozsah služieb alebo povinnosti Objednávateľa.
      5. účasť odbornými pracovníkmi PZS na interných auditoch Objednávateľa.

**IV.**

**Práva a povinnosti Poskytovateľa**

1. Poskytovateľ sa zaväzuje poskytovať pre Objednávateľa pracovnú zdravotnú službu s príslušnou odbornou starostlivosťou, v súlade s príslušnými právnymi predpismi, v súlade s touto zmluvou a v súlade s oprávnenými požiadavkami Objednávateľa.
2. Poskytovateľ sa zaväzuje zabezpečiť činnosť pracovnej zdravotnej služby prostredníctvom tímu odborných zdravotných pracovníkov s príslušnou špecializáciou, ktorí budú pri výkone odborných činností vo vzťahu k Objednávateľovi pracovne nezávislí.
3. Poskytovateľ sa zaväzuje zachovávať mlčanlivosť o všetkých skutočnostiach týkajúcich sa Objednávateľa a zdravotného stavu jeho zamestnancov, o ktorých sa dozvedel v súvislosti so svojou činnosťou a zaväzuje sa, že bez písomného súhlasu Objednávateľa ich neposkytne inej osobe alebo tretiemu subjektu. Povinnosť mlčanlivosti sa nevzťahuje na prípady, kedy má Poskytovateľ všeobecne záväzným právnym predpisom uloženú edičnú povinnosť v akejkoľvek forme.
4. Ak Poskytovateľ poruší svoje záväzky zakotvené v tejto zmluve, najmä zabezpečenie povinností vyplývajúcich z príslušných všeobecne záväzných právnych predpisov, Objednávateľ má právo na náhradu škody, ktorá mu nesplnením ktorejkoľvek povinností vyplývajúcich z tejto zmluvy vznikla, vrátane akejkoľvek pokuty udelenej zo strany štátneho orgánu z dôvodu porušenia povinností Poskytovateľa z tejto zmluvy. Poskytovateľ nezodpovedá za škodu v prípade ak porušenie záväzkov Poskytovateľa bolo spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle od vôle Poskytovateľa a bráni mu v splnení jeho povinnosti, ak nemožno rozumne predpokladať, že by Poskytovateľ túto prekážku alebo jej následky odvrátil alebo prekonal, a ďalej, že by v čase vzniku záväzku túto prekážku predvídal.
5. Pre vylúčenie akýchkoľvek pochybností zmluvné strany potvrdzujú, že Poskytovateľ nezodpovedá za škodu, ktorú Objednávateľ utrpí v dôsledku toho, že nedodržal (či už čiastočne alebo vôbec) odporúčania a/alebo neakceptoval návrhy dané mu zo strany Poskytovateľa na zabezpečenie bezpečnosti a ochrany zdravia zamestnancov pri práci.
6. V prípade akejkoľvek prekážky, ktorá bráni Poskytovateľovi včas a riadne plniť svoje záväzky podľa tejto zmluvy, je Poskytovateľ povinný bezodkladne písomne oznámiť túto skutočnosť Objednávateľovi.
7. Poskytovateľ nezodpovedá za škodu, na vznik alebo možnosť vzniku ktorej Objednávateľa vopred písomne upozornil, a on napriek tomu nevykonal potrebné opatrenia k jej odstráneniu alebo zmierneniu.

**V.**

**Práva a povinnosti Objednávateľa**

1. Objednávateľ sa zaväzuje v úzkej súčinnosti s Poskytovateľom zabezpečovať účasť svojich zamestnancov na lekárskych preventívnych prehliadkach vo vzťahu k práci realizovaných podľa tejto zmluvy.
2. Objednávateľ sa zaväzuje aktívne spolupracovať s Poskytovateľom na organizovaní systému prvej pomoci na pracovisku.
3. Objednávateľ sa zaväzuje zaplatiť Poskytovateľovi odmenu v súlade s ustanoveniami článku VI. tejto zmluvy.
4. Objednávateľ je povinný poskytnúť Poskytovateľovi pri plnení jeho záväzkov podľa tejto zmluvy potrebnú súčinnosť, a to neodkladne potom ako ho o jej poskytnutie Poskytovateľ požiada. Nie je porušením záväzkov Poskytovateľa podľa tejto zmluvy ak Objednávateľ požadovanú súčinnosť neposkytne riadne a včas a Poskytovateľ v dôsledku toho nedodrží dohodnutý rozsah a termín poskytnutia danej služby.
5. Objednávateľ je povinný písomne informovať Poskytovateľa o každej zmene pracovných podmienok na niektorom z jeho pracovísk ako aj o každej technologickej alebo akejkoľvek inej zmene (napr. zavedenie novej technológie, nového pracovného postupu alebo nového/nových pracovných prostriedkov), ktorú Objednávateľ vykonal na niektorom zo svojich pracovísk, a ktorá môže mať za následok zmenu pracovných podmienok na danom pracovisku. Zmluvné strany bez zbytočného odkladu po doručení oznámenia podľa predchádzajúcej vety dohodnú prípadné podrobnosti o splnení záväzkov Poskytovateľa podľa tejto zmluvy vo vzťahu k pracovisku, ktorého sa oznámená zmena týka.
6. Objednávateľ je povinný poučiť svojich zamestnancov o ich povinnostiach v súvislosti so zabezpečovaním bezpečnosti a ochrany zdravia pri práci, a to najmä ale nielen o povinnosti podrobiť sa lekárskym preventívnym prehliadkam v súvislosti s prácou.
7. Ak výsledkom alebo obsahom poskytovanej pracovnej zdravotnej služby alebo iných činnosti Poskytovateľa resp. jeho zamestnancov v zmysle tejto zmluvy bude akékoľvek dielo, ktoré je chránené príslušnými ustanoveniami zákona č. 185/2015 Z.z., Autorský zákon, v znení neskorších predpisov (ďalej len „Autorský zákon“), Poskytovateľ udeľuje Objednávateľovi bezpodmienečný a neodvolateľný súhlas na používanie takéhoto diela výhradne na účely vyplývajúce z tejto zmluvy a výhradne len pre potreby Objednávateľa ako samostatného subjektu, vrátane skupiny SSE Holding, t.j. osôb, ktoré sú vo vzťahu k spoločnosti Stredoslovenská energetika Holding, a.s., IČO: 36 403 008, vo vzťahu ovládaných alebo ovládajúcich osôb(ďalej len “**Licencia**”). Licencia sa Objednávateľovi udeľuje ako nevýhradná, bezodplatná, vo vecne obmedzenom rozsahu účelom tejto zmluvy, bez časového obmedzenia a v územnom rozsahu obmedzenom na územie Slovenskej republiky. V prípade, ak Autorský zákon neumožňuje udelenie Licencie na neobmedzený čas, Poskytovateľ udeľuje Objednávateľovi Licenciu na dobu celého trvania majetkových práv k dielu v zmysle § 32 Autorského zákona. V prípade, ak Autorský zákon neumožňuje ani také určenie času, tak na dobu 20 rokov.
8. Účinky udelenia Licencie a súhlasov v rozsahu vyššie uvedeného nastávajú momentom vytvorenia diela a vznikom autorského práva na dielo v zmysle ustanovení Autorského zákona.
9. Objednávateľ je oprávnený od Poskytovateľa požadovať zmluvnú pokutu vo výške 1 000 EUR za každé jednotlivé porušenie podmienok poskytovania služieb v zmysle tejto zmluvy. Zaplatením zmluvnej pokuty nie je ani čiastočne dotknutý nárok Objednávateľa na náhradu škody.

**VI.**

**Odmena a platobné podmienky**

* 1. Objednávateľ sa zaväzuje platiť Poskytovateľovi za vykonávanie pracovnej zdravotnej služby odmenu v nasledovnej výške:

a) cenu za vykonávanie **dohľadu nad pracovnými podmienkami vo vzťahu k zamestnancom vykonávajúcim práce kategórie 1 a 2** podľa článku III. ods. 1 písm. a), b), c) d) a e) tejto zmluvy, pričom táto bude určená na základe cenníka, ktorý tvorí prílohu č. 1 k tejto zmluve; uvedené služby podliehajú DPH,

1. cenu za vykonávanie **dohľadu nad zdravím zamestnancov** **vykonávajúcim práce kategórie 1 a 2** podľa článku III. ods. 1 písm. f) tejto zmluvy, pričom táto bude určená na základe cenníka, ktorý tvorí prílohu č. 1 k tejto zmluve; uvedené služby sú oslobodené od DPH,
2. cenu za vykonávanie **dohľadu nad pracovnými podmienkami vo vzťahu k zamestnancom vykonávajúcim práce kategórie 3 a 4** podľa článku III. ods. 2 písm. a), b), c) e), f), g), h) a I) tejto zmluvy, pričom táto bude určená na základe cenníka, ktorý tvorí prílohu č. 1 k tejto zmluve; uvedené služby podliehajú DPH,
3. cenu za vykonávanie **dohľadu nad zdravím zamestnancov** **vykonávajúcim práce kategórie 3 a 4** podľa článku III. ods. 2 písm. d) tejto zmluvy, pričom táto bude určená na základe cenníka, ktorý tvorí prílohu č. 1 k tejto zmluve; uvedené služby sú oslobodené od DPH,
4. Zmluvné strany sa dohodli na cene za jednotlivé zdravotnícke výkony a  služby v zmysle cenníka schváleného obidvomi zmluvnými stranami, ktorý tvorí prílohu č. 1 tejto zmluvy. Ceny uvedené v tomto cenníku sú uvedené bez DPH a táto k nim bude pripočítaná v zmysle platných právnych predpisov.
5. Súhrnnú cenu za služby poskytnuté v danom mesiaci bude Poskytovateľ fakturovať Objednávateľovi vo forme mesačnej faktúry. Poskytovateľ vystaví faktúru Objednávateľovi za služby poskytnuté v predchádzajúcom mesiaci na základe Objednávateľom potvrdeným protokolom najneskôr do 10. dňa nasledujúceho kalendárneho mesiaca.
6. Poskytovateľ je povinný zasielať faktúry Objednávateľovi spolu so zoznamom poskytnutých služieb a výkonov, tak aby Objednávateľ mohol bez zbytočného meškania overiť správnosť fakturovaných služieb a výkonov.
7. Objednávateľ je povinný uhradiť Poskytovateľovi faktúru do 60 dní odo dňa jej vystavenia.

Poskytovateľ sa zaväzuje doručiť Objednávateľovi faktúru najneskôr do 5 dní odo dňa jej vystavenia.

O počet dní, o ktorý je Poskytovateľ v omeškaní s doručením faktúry, sa predlžuje jej splatnosť

a Objednávateľ nie je v omeškaní s jej úhradou.

1. Zmluvné strany sa dohodli, že pokiaľ sa Objednávateľ dostane do omeškania so zaplatením splatnej

faktúry Poskytovateľa, vystavenej podľa tejto zmluvy, je Poskytovateľ oprávnený odoprieť

Objednávateľovi plnenia, na ktoré je inak Poskytovateľ povinný podľa tejto zmluvy, pričom sa

nedostane do omeškania so splnením svojich záväzkov, ktoré má voči Objednávateľovi. Poskytovateľ je

povinný Objednávateľovi oznámiť, či plnenie odopiera. Odopretie plnenia nemá vplyv na právo

Poskytovateľa na zaplatenie dohodnutej odmeny za vykonané činnosti pracovnej zdravotnej služby

a nemá ani vplyv na právo na náhradu škody ani vplyv na ostatné práva, ktoré má Poskytovateľ podľa

tejto zmluvy alebo platného práva voči Objednávateľovi. Pre vylúčenie akýchkoľvek pochybností zmluvné

strany potvrdzujú, že uplatnenie práva odoprieť plnenie je výlučne vecou samostatného rozhodnutia

Poskytovateľa a Poskytovateľ nemá povinnosť odoprieť Objednávateľovi plnenie. Rovnako sa

Poskytovateľ môže kedykoľvek rozhodnúť, že v plnení zmluvy bude pokračovať napriek omeškaniu

Objednávateľa.

1. Zmluvné strany sa dohodli, že Poskytovateľ je oprávnený zvýšiť ceny uvedené v tejto zmluve o medziročnú mieru inflácie za predchádzajúci kalendárny rok, meranú harmonizovaným indexom spotrebiteľských cien, vyhlásenom Štatistickým úradom Slovenskej republiky. V prípade, ak tento index nebude uvádzaný, použije sa iný obdobný index preukazujúci infláciu na území Slovenskej republiky alebo Európskej únie. Poskytovateľ oznámi uplatnenie inflačnej doložky Objednávateľovi písomne a je povinný priložiť k nemu prepočet ceny za služby podľa indexu spotrebiteľských cien. Ceny za služby zvýšené o infláciu sa uplatnia od 01.01. príslušného kalendárneho roku; rozdiel na cenách za obdobie od 01.01. do doručenia oznámenia o uplatnení inflácie bude vyúčtovaný v najbližšej mesačnej faktúre za služby.

**VII.**

**Doručovanie**

1. Akékoľvek oznámenie či iný úkon uskutočnený na základe tejto zmluvy bude uskutočnený, ak nie je ďalej dohodnuté inak, v písomnej forme, v slovenskom jazyku a bude doručovaný na adresu zmluvnej strany uvedenú v záhlaví tejto zmluvy alebo na inú adresu určenú podľa ustanovení tohto článku.
2. Doručením akýchkoľvek písomností na základe tejto zmluvy alebo v súvislosti s touto zmluvou medzi zmluvnými stranami sa rozumie doručenie písomnosti doporučene poštou s doručenkou preukazujúcou doručenie na adresu určenú podľa bodu 1 tohto článku, doručenie kuriérom alebo osobné doručenie príslušnou zmluvnou stranou. Za deň doručenia písomnosti sa pokladá aj deň, v ktorý zmluvná strana, ktorá je adresátom, odoprie doručovanú písomnosť prevziať alebo v ktorý márne uplynie úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne pracovníkom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde. V prípade akejkoľvek zmeny adresy určenej na doručovanie písomností na základe tejto zmluvy alebo v súvislosti s touto zmluvou sa príslušná zmluvná strana zaväzuje o zmene adresy písomne informovať druhú zmluvnú stranu; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti. Ak sa akákoľvek písomnosť na základe tejto zmluvy alebo v súvislosti s touto zmluvou doručuje inak ako poštou, je možné ju doručovať aj na inom mieste ako na adrese určenej podľa bodu 1 tohto článku, ak sa na tomto mieste zdržujú v čase doručenia osoby oprávnené za zmluvné strany preberať písomnosti.
3. Ak v tejto zmluve nie je uvedené inak, upozornenia, oznámenia, informácie a návrhy podľa tejto zmluvy si zmluvné strany môžu adresovať aj telefonicky alebo prostredníctvom elektronickej pošty, ak to ich povaha pripúšťa. Pre potreby takejto komunikácie sa použijú telefónne čísla, resp. adresy elektronickej pošty zmluvných strán uve­dené v záhlaví tejto zmluvy, ibaže odosielajúcej zmluvnej strane adresát oznámil nové telefonické číslo, resp. adresu elektronickej pošty; bod 2 tohto článku sa použije obdobne. Zmluvné strany sa zaväzujú zabezpečiť podmienky pre komunikáciu podľa tohto bodu zmluvy.
4. Ak v tejto zmluve nie je uvedené inak, upozornenia, oznámenia, informácie a návrhy podľa tejto zmluvy, ak to ich povaha pripúšťa, si zmluvné strany môžu adresovať aj ústne prostredníctvom osôb oprávnených zastupovať zmluvné strany vo veciach realizácie tejto zmluvy. Na tieto účely sa zmluvné strany dohodli, že osobou oprávnenou zastupovať objednávateľa vo veciach realizácie tejto zmluvy sú: Ing. Katarína Michalčíková, tel. číslo: +421 918 605 838 pre veci zmluvné a Ing. Nataša Belová, tel. číslo: +421 917 387 790 pre veci technické, osobou oprávnenou zastupovať poskytovateľa vo veciach realizácie tejto zmluvy je: ..........................................
5. Ustanovenia bodov 3 a 4 tohto článku sa nevzťahujú na doručovanie faktúr vystavených podľa článku III tejto zmluvy, pričom sa zmluvné strany dohodli, že faktúry vystavené Poskytovateľom podľa tejto zmluvy budú zasielané Objednávateľovi prostredníctvom pošty ako obyčajná listová zásielka.

**VIII.**

**Ochrana dôverných informácií**

1. Zmluvné strany sa zaväzujú zachovávať mlčanlivosť o dôverných informáciách týkajúcich sa tejto zmluvy, vrátane jej prípadných dodatkov; tento záväzok zmluvných strán nie je časovo obmedzený.
2. Dôvernými informáciami podľa bodu 1 tohto článku zmluvy sa rozumejú obchodné, právne, finančné, prevádzkové a ďalšie skutočnosti, informácie a údaje, týkajúce sa rokovania o uzavretí, obsahu a plnenia tejto zmluvy, vrátane jej prípadných dodatkov, alebo s nimi súvisiace, s výnimkou:
   1. informácií, ktoré sú v deň uzavretia tejto zmluvy verejne známymi alebo ktoré sa už v tento deň dali zadovážiť z bežne dostupných zdrojov,
   2. informácií, ktoré sa stali po dni uzavretia tejto zmluvy verejne známymi alebo ktoré sa po tomto dni už dajú zadovážiť z bežne dostupných zdrojov, a to inak než v dôsledku porušenia povinnosti zmluvnej strany zachovávať mlčanlivosť podľa tohto článku,
   3. informácií, z ktorých povahy vyplýva, že dotknutá zmluvná strana nemá záujem o ich utajenie, ak ich dotknutá zmluvná strana výslovne neoznačila za dôverné

(ďalej len „**Dôverné informácie**“).

1. Povinnosť zachovávať mlčanlivosť o Dôverných informáciách sa nevzťahuje:
   1. na prípady, ak zmluvná strana zverejnila Dôverné informácie s predchádzajúcim písomným súhlasom dotknutej zmluvnej strany,
   2. na prípady, keď na základe zákona vznikne zmluvnej strane povinnosť poskytnúť Dôverné informácie; takáto zmluvná strana je povinná informovať dotknutú zmluvnú stranu o vzniku povinnosti poskytnúť Dôverné informácie na základe zákona a o spôsobe a rozsahu, akým, resp. v akom ju plnila,
   3. na prípady, ak zmluvná strana použila potrebné informácie alebo dokumenty v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto zmluvy alebo s nimi súvisiacich.
2. Zmluvné strany sa zaväzujú, že Dôverné informácie bez predchádzajúceho písomného súhlasu dotknutej zmluvnej strany ďalej neposkytnú tretím osobám a ani neumožnia prístup tretích osôb k Dôverným informáciám. Za tretie osoby sa však nepokladajú členovia orgánov, zamestnanci alebo iné poverené osoby zmluvných strán, audítori alebo právni a iní poradcovia zmluvných strán, ktorí sú viazaní ohľadne im sprístupnených Dôverných informácii povinnosťou mlčanlivosti na základe zákona.
3. Zmluvné strany sa zároveň zaväzujú, že priamo a ani prostredníctvom inej osoby nepoužijú Dôverné informácie v rozpore s ich účelom pre seba alebo pre inú osobu alebo v rozpore so záujmami dotknutej zmluvnej strany.
4. Kde sa v tomto článku zmluvy hovorí o dotknutej zmluvnej strane, má sa na mysli tá zmluvná strana, (i) ktorá Dôverné informácie druhej zmluvnej strane sprístupnila, (ii) ktorej sa Dôverné informácie týkajú alebo (iii) ktorá by mohla byť sprístupnením Dôverných informácií tretím osobám alebo ich použitím v rozpore s ich účelom priamo dotknutá na svojich právach a oprávnených záujmoch. Ak vo vzťahu k určitým Dôverným informáciám nie je možné takto dotknutú zmluvnú stranu jednoznačne určiť, sú ňou obidve zmluvné strany.

**IX.**

**Osobitné ustanovenia**

1. Zmluvné strany podpisom tejto Zmluvy potvrdzujú dodržiavanie Nariadenia Európskeho parlamentu 2016/679 a Rady z 27. apríla 2016 o ochrane fyzických osôb v súvislosti so spracovaním osobných údajov a o voľnom pohybe takýchto údajov (ďalej len „všeobecné nariadenie o ochrane údajov“) a všetkých ďalších platných a účinných všeobecne záväzných právnych predpisov o ochrane osobných údajov. Akékoľvek porušenie ochrany osobných údajov sa považuje za podstatné porušenie tejto Zmluvy.
2. Súčasne s touto zmluvou zmluvné strany uzatvárajú samostatnú zmluvu o spracúvaní osobných údajov č. Z-D-2025-xxxxxx, ktorá upravuje práva a povinnosti zmluvných strán pri poskytovaní osobných údajov dotknutých osôb.

**X.**

**Záverečné ustanovenia**

1. Táto zmluva je uzavretá na dobu určitú ..... do ...., a nadobúda platnosť a účinnosť dňom jej podpísania zmluvnými stranami.
2. Zmluvné strany sa dohodli, že platnosť a účinnosť tejto zmluvy je možné skončiť:
3. písomnou výpoveďou doručenou jednou zmluvnou stranou druhej zmluvnej strane; výpovedná lehota je 2-mesačná, v prípade písomnej výpovede zo strany Objednávateľa a 6-mesačná v prípade výpovede zo strany Poskytovateľa a začína plynúť prvým dňom kalendárneho mesiaca nasledujúceho po dni doručenia výpovede druhej zmluvnej strane,
4. dohodou zmluvných strán v písomnej forme,
5. písomným odstúpením od zmluvy.
6. Ktorákoľvek zmluvná strana je oprávnená od tejto zmluvy odstúpiť zaslaním písomného odstúpenia od zmluvy druhej zmluvnej strane v prípade podstatného porušenia tejto zmluvy druhou zmluvnou stranou. Zmluvné strany sa výslovne dohodli, že ak niektorá zmluvná strana využije, či už v tejto zmluve dohodnuté, alebo z príslušného zákona vyplývajúce právo odstúpiť od zmluvy, odstúpenie sa nedotýka nároku na zaplatenie v tejto zmluve dohodnutej zmluvnej pokuty a/alebo úrokov z omeškania. V súvislosti s odstúpením od tejto zmluvy sa strany odchylne od ustanovenia § 351 ods. 2 Obchodného zákonníka dohodli, že po odstúpení od nej niektorou zmluvnou stranou, sa plnenie, poskytnuté na jej základe jednou zmluvnou stranou a prijaté druhou zmluvnou stranou, nebude vracať (v tejto súvislosti si strany navzájom udeľujú, t.j. zmluvne jedna pre druhú konštituujú, časovo neobmedzené výlučné právo dispozície s výsledkami a úžitkami nimi poskytnutých plnení). Ďalej nezaniká nárok poskytovateľa na zaplatenie odmeny za plnenia podľa tejto zmluvy, ktoré poskytovateľ Objednávateľovi v súlade s touto zmluvou poskytol (pracovnú zdravotnú službu, ktorú poskytovateľ pre Objednávateľa vykonával) a ktorú odmenu Objednávateľ do okamihu odstúpenia od tejto zmluvy poskytovateľovi nezaplatil.
7. Za podstatné porušenie tejto zmluvy Objednávateľom sa považuje najmä
8. neposkytnutie dostatočnej súčinnosti Poskytovateľovi, a to ani po písomnom upozornení zo strany Poskytovateľa, alebo
9. omeškanie Objednávateľa so zaplatením splatnej faktúry po dobu dlhšiu ako 15 dní, alebo
10. konanie, ktoré je za podstatné porušenie označené v niektorom z bodov tejto zmluvy, alebo
11. konanie, ktoré možno pokladať za podstatné porušenie tejto zmluvy s poukazom na ust. § 345 ods. 2 Obchodného zákonníka.
12. Za podstatné porušenie tejto zmluvy Poskytovateľom sa považuje opakované neplnenie záväzkov Poskytovateľa podľa tejto zmluvy, a to napriek písomnému upozorneniu zo strany Objednávateľa a tiež konanie Poskytovateľa, ktoré možno pokladať za podstatné porušenie tejto zmluvy s poukazom na ust. § 345 ods. 2 Obchodného zákonníka.
13. Akékoľvek zmeny alebo doplnenia tejto zmluvy môžu byť vykonané len v písomnej forme a po dohode zmluvných strán.
14. Táto zmluva a právne vzťahy ňou založené sa riadi právnym poriadkom Slovenskej republiky. Otázky, ktoré v tejto zmluve nie sú výslovne upravené, sa riadia predovšetkým ustanoveniami Zákona, ustanoveniami Vyhlášky a ustanoveniami Obchodného zákonníka.
15. Ak niektoré ustanovenia tejto zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť ani účinnosť ostatných ustanovení. Namiesto neplatných a/alebo neúčinných ustanovení sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy.
16. Táto zmluva je vyhotovená v dvoch rovnopisoch, z ktorých každá zo zmluvných strán obdrží jeden.
17. Zmluvné strany vyhlasujú, že si túto zmluvu pred jej podpisom prečítali, jej obsahu porozumeli, nemajú proti nemu žiadne námietky na znak čoho pripojili svoje podpisy.
18. Neoddeliteľnou súčasťou tejto Zmluvy je:

Príloha č. 1 Rozsah služieb a cenník

Príloha č. 2 - Zoznam pracovísk Objednávateľa.

Príloha č. 3 - Obchodné podmienky zabezpečenia výkonu prác pre dodávateľa na zariadeniach, v priestoroch a na pracoviskách SSD, a.s.

Poskytovateľ: Objednávateľ:

V ................., dňa ................. V …………………., dňa .......................

................................................ ...................................................

**Príloha č. 1 Rozsah služieb a cenník**

* 1. Cena za poskytovanie PZS Poskytovateľom je určená dohodou zmluvných strán v súlade s účinnými všeobecne záväznými právnymi predpismi o cenách nasledovne:

|  |  |
| --- | --- |
| **Služby oslobodené od dane** | **Cena za jedno vyšetrenie** |
| **Lekárske preventívne prehliadky** | **Cena** |
| Komplexné lek. vyšetrenie vrátane vyšetrenia moču chemicky |  |
| Pľúcny röntgen vrátane popisu snímku (RTG) |  |
| Skríningové vyšetrenie zraku na pracovisku |  |
| Oftalmologické (očné) vyšetrenie |  |
| Očné vyšetrenie s perimetrom |  |
| Audio vyštrenie (Audiometria) |  |
| Spirometria |  |
| Laboratórne testy - FW, krvný obraz, diff. Le |  |
| Laboratórne testy - moč, sediment, kreatín |  |
| Laboratórne pečeňové testy (AST, ALT, GMT) |  |
| EKG vyšetrenie vrátane popisu |  |
| Psychologické vyšetrenie všeobecné |  |
| Psychologické vyšetrenie vodičov |  |
| Očkovanie výkon |  |
| ORL vyšetrenie |  |
| Záťažové EKG |  |
| Pletyzmografia (prekrvenie končekov prstov), fotopletyzmografia |  |
| Epidemiologicky závažná činnosť |  |
| Neurologické vyšetrenie |  |
| Ortopedické vyšetrenie |  |
| USG orgánov dutiny brušnej |  |
| Kožné vyšetrenie |  |
| Kardiologické vyšetrenie |  |
| Sonografické vyšetrenie štítnej žľazy |  |
| Sonografické vyšetrenie brušných orgánov |  |
| Reumatologické vyšetrenie |  |
| Psychologické vyšetrenie všeobecné a pre SBS vykonávanú zamestnancami skupiny SSE Holding |  |
| Psychologické vyšetrenie vodičov |  |
| Kartičky o zdravotnej spôsobilosti vodičov skupiny C, C+E, D, D + E a podskupiny C1, C1 + E, D1, D1 + E |  |
| **Služby, ku ktorým bude dopočítaná DPH** | **Cena bez DPH** |
| Poradenstvo a dohľad nad pracovným prostredím | Cena |
| Paušál na 1 zamestnanca na 1 mesiac |  |
| **Meranie faktorov (cena za 1 meracie miesto)** | **Cena** |
| Hluk |  |
| Aerosóly |  |
| Vibrácie |  |
| Chemické faktory |  |
| Biologické faktory |  |
| Fyzická záťaž |  |
| Psychická prac. záťaž |  |
| Záťaž teplom a chladom |  |
| Práca so zobrazovacími jednotkami |  |
| Elektromagnetické žiarenie |  |
| Protokol z merania (rovnaká cena ku všetkým druhom meraní faktorov) |  |

Ceny vakcín proti kliešťovej encefalitíde a proti kombinovanej Hepatitíde A+B budú v prípade potreby vakcinácie stanovené na základe cenovej ponuky, ktorú na vyžiadanie objednávateľa poskytne poskytovateľ v súlade s aktuálnou trhovou cenou.